Milford Haven

Milford Haven (walisisk Aberdaugleddau) er en by i Pembrokeshire i Wales. Den ble grunnlagt som havn for hvalbåter i det 18. århundre, og havnen har senere vokst kraftig.

Blant severdigheter i byen er Fort Hobberston, en festning bygget i 1865 for å forsvare havnen, samt et museum og ruinene av et gammelt observatorium. 

I tillegg til havnen er oljeraffinering viktigste næringsvei i byen. 

Byens havn er naturlig, og er dannet av elven Pembroke og fjorden Daugleddau; sistnevnte har gitt byen sitt walisiske navn. Den tar imot særlig oljetankere, fergetrafikk til og fra Irland og fritidsbåter.

Byer i Pembrokeshire